Разам з шасцікласнікамі мы падрыхтавалі краязнаўчы праект “Падарожжа ў прасторы і часе”, асноўная задача якога заключалася ў тым, каб паказаць, што народнае мастацкае ткацтва і вышыўка — бяздонная крыніца культурна-гістарычных звестак. Тут і радасць, і весялосць, і абярэг, і першае каханне, і заляцанне, і радзіны, а зрэдку нават і расставанне, і расчараванне. Узоры сімвалізуюць дабро, праўду, прыгажосць, любоў, гордасць за чалавека і яго працу, маюць сваё прызначэнне і сваю назву.